**ՀԱՅՏԱՐԱՐՈՒԹՅՈՒՆ**

**հրավերի պարզաբանման մասին**

### Հայտարարության սույն տեքստը հաստատված է գնահատող հանձնաժողովի

### 2021 թվականի մարտի 11-ի թիվ 1 որոշմամբ և հրապարակվում է

### “Գնումների մասին” ՀՀ օրենքի 29-րդ հոդվածի համաձայն

### Ընթացակարգի ծածկագիրը ԵՔ-ԳՀԱՊՁԲ-21/76

Երևանի քաղաքապետարանի կարիքների համար գրենական ապրանքների ձեռքբերման նպատակով կազմակերպված ԵՔ-ԳՀԱՊՁԲ-21/76 ծածկագրով գնման ընթացակարգի գնահատող հանձնաժողովը ստորև ներկայացնում է նույն ծածկագրով հրավերի վերաբերյալ 11.03.2021թ. ստացված հարցադրումները և դրանց վերաբերյալ 11.03.2021թ. տրամադրված պարզաբանումները`

**Հարցադրում N 1**

Խնդրում եմ տալ պարզաբանում ԵՔ-ԳՀԱՊՁԲ-21/76 ծածկագրով գնանշման հայտի վերաբերյալ առաջացած ներքոնշյալ հարցի վերաբերյալ՝

1.Նշել եք, որ Ձեզ հարկավոր է A4 ձևաչափի թուղթ հետևյալ պարամետրերով՝

Թուղթ չկավճած, A դասի, օգտագործվում է լազերային և թանաքային տպագրման, պատճենահանման և գրասենյակային այլ աշխատանքների համար: Ձևաչափը` A4 (210x297 մմ): Համապատասխան ISO 9001, 14001 կառավարման սերտիֆիկացման համակարգերին: Խտությունը` համաձայն ISO 536 ստանդարտի` 80 գր/մ2, կոշտությունը MD` առնվազն 100, կոշտությունը CD` առնվազն 35, սպիտակությունը` համաձայն ISO 11475 ստանդարտի, առնվազն` 169 CIE, հաստությունը` համաձայն ISO 534 ստանդարտի` առնվազն 108 Մկմ, անթափանցելիությունը` համաձայն ISO 2471 ստանդարտի առնվազն 94%, անհարթությունը` 120մլ/րոպեից ոչ ավել (համաձայն ISO 8791/2), խոնավությունը` առնվազն 3,9 %: Մեկ տուփի մեջ թերթերի քանակը գործարանային փաթեթավորմամբ` 500 թերթ, առանց շեղումների, 1 տուփի քաշը` 2,5 կգ (+-0.05կգ): 500 թերթանոց յուրաքանչյուր 5 տուփ՝ փաթեթավորված ստվարաթղթե արկղի մեջ: Մատակարարման ժամանակ անհրաժեշտ է ներկայացնել ապրանքի որակի, ինչպես նաև տեխնիկական բնութագրին համապատասխան լինելու մասին հավաստագիր:

Խնդրում եմ պարզաբանել. ինչով է պայմանավորված A4 ձևաչափի թղթի առնվազն 169CIE սպիտակության, առնվազն 94% անթափանցելիության և 120մլ/րոպեից ոչ ավել անհարթության պայմանները: A+ դասի թուղթ է համարվում 165CIE-ից բարձր (մինչև 175CIE) սպիտակություն, 91%-ից բարձր անթափանցելիություն և 180մլ/րոպեից ցածր անհարթություն ունեցող թուղթը: Փեյփր Հաուս ՍՊ Ընկերությունը, հանդիսանում է Ավստրալիան Փեյփր ՍՊ Ընկերության պաշտոնական ներկայացուցիչը Հայաստանում, որը ներմուծում է Reflex մակնիշի A4 չափսի պրեմիում դասի թուղթ, որը ունի 165CIE սպիտակություն, 92% անթափանցելիություն և 160մլ/րոպե անհարթություն: Հետևաբար խնդրում եմ փոփոխել պահանջվող պարամետրերը, ինչը հնարավորության կտա Փեյփր Հաուս ՍՊ Ընկերությանը ևս մասնակցելու Ձեր կողմից հայտարավարծ ԵՔ-ԳՀԱՊՁԲ-21/76 ծածկագրով մրցույթին:

**Պարզաբանում N 1**

Ի պատասխան Ձեր կողմից պահանջված պարզաբանման,

Գնման գործընթացի բոլոր դեպքերում Պատվիրատուն ինքն է գնահատում իր կարիքները, որին համապատասխան սահմանվում են գնման առարկայի բնութագրերը: Տվյալ դեպքում Նոր Նորք վարչական շրջանի ղեկավարի աշխատաակզմի կարիքների համար գրասենյակային ապրանքների ձեռքբերման նպատակով հայտարարված ԵՔ-ԳՀԱՊՁԲ-21/76 ծածկագրով գնանշման հարցման հրավերով սահմանված է գնվելիք ապրանքի այնպիսի չափորոշիչներով տեխնիկական բնութագիր, որը համարժեք է այն կարիքին, որի բավարարման նպատակով կատարվում է տվյալ գնումը՝ հաշվի առնելով նաև, որ այդ բնութագրին բավարարում են մեկից ավելի հնարավոր մասնակիցներ և արտադրողներ:

Սույն հայտարարության հետ կապված լրացուցիչ տեղեկություններ ստանալու համար կարող եք դիմել ԵՔ-ԳՀԱՊՁԲ-21/76 ծածկագրով գնահատող հանձնաժողովի քարտուղար Վ.Մեժունցին:

Հեռախոս՝ 011514194։

Էլեկոտրանային փոստ՝ vachagan.mejunc@yerevan.am։ ԵՔ-ԳՀԱՊՁԲ-21/76 ծածկագրով գնման ընթացակարգի գնահատող հանձնաժողովը